**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 03.10.23**

**10.1 YMDDIHEURIADAU**

Cyng. Evan Owen ar Cyng. Eryl Jones-Williams (Cyngor Gwynedd).

**10.2 PRESENNOL**

Cyng. Steffan Chambers (Cadeirydd), Nia Rees (Is-Gadeirydd), Sion Ifor Williams, John Ceri Evans, Sian Edwards, Edward Williams, Jennifer Yuill, Edward Griffiths, Beth Bailey, Denise Stone, William Hooban.

**10.3 CYHOEDDIADAU Y CADEIRYDD**

‘Roedd gan y Cadeirydd ddim cyhoeddiadau i’w gwneud.

**10.4 COFNODION**

Derbyniwyd cofnodion o gyfarfod Medi 5ed 2023 fel rhai cywir.

**10.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**10**.**6 DATGAN BUDDIANT**

Datganodd y Cyng. Steffan Chambers ddiddordeb yng nghais cynllunio Llwyn, Dyffryn Ardudwy ac fe arwyddwyd Dogfen Datgan Buddiant Personol ganddo.

Datganodd y Cyng. Steffan Chambers ddiddordeb yng nghais cynllunio Cyn Gapel Siloh, Dyffryn Ardudwy ac fe arwyddwyd Dogfen Datgan Buddiant Personol ganddo.

**10.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – Mae'n debyg y bydd cwynion am Gynllunio Erthygl 4 yn cael eu herio'n gyfreithiol o'r wybodaeth a gefais i. Bydd yn effeithio ar bobl leol nad ydynt yn ymwneud â materion ail gartrefi a chartrefi gwyliau. Mae'r 20 m.y.a yn y rhan fwyaf o Ddyffryn a Thalybont wedi dod i rym a hyd yn hyn ni chafwyd unrhyw gwynion. Rwyf am ganmol swyddogion Priffyrdd oherwydd eu bod yn egluro popeth i mi cyn 17eg o Fedi. Mae'r cwynion yn gyffredinol yn erbyn 20 m.y.a, a byddai llawer o bobl wedi hoffi aros ar 30 m.y.a, ond mae pobl bellach yn ei dderbyn. Bydd yr Adran Tai yn sefydlu siop un stop ar gyfer un adran i ddelio â phob ymholiad heb fod angen ei chyfeirio at adrannau eraill. Mae'r ffigyrau diweddaraf yn dangos bod 2,300 o deuluoedd ar y rhestr aros am dai, ac mae tua 250 o deuluoedd wedi'u cofrestru fel pobl ddigartref. Cyfarfûm â Mabon a'r Pennaeth Deintyddiaeth ynghylch prinder practisau deintyddol, unwaith eto mae hyn yn fater o ran staffio. Fe godais y cwestiwn o bractisau deintyddol yn codi tâl misol ar eu cwsmeriaid ac yna methu cael apwyntiadau, fel y codwyd yng Nghyngor Dyffryn. Dywedodd y Pennaeth Deintyddiaeth ei fod yn fater rhwng y cleifion a'r feddygfa ac na allen nhw ymyrryd. Roeddent yn teimlo ei fod yn anghywir. Mae practis deintyddol newydd yn cael ei sefydlu yn Nolgellau i gymryd lle un sydd wedi gadael yn ddiweddar, ond mae prinder deintyddion GIG o hyd. Yn y cyfarfod Gofal roedd awtistiaeth yn broblem, ond mae swyddogion newydd wedi eu penodi. Mae iechyd meddwl hefyd yn broblem, yn enwedig ymhlith yr ifanc, ond unwaith eto prinder staff dyna'r broblem. Mae 'na gyfarfod gyda Phennaeth Adra a dwi wedi codi cwestiynau am oedi wrth drwsio hyd at 6 wythnos. Mae cwestiwn wedi ei ofyn a yw Adra yn penodi tenantiaid newydd heb ymgynghori â Gwynedd, ac yn rhoi ffafriaeth i bobl ar fudd-daliadau fel eu bod yn gallu codi tâl gwasanaeth ar y tenantiaid newydd yma. Pan gaf yr atebion, byddaf yn eu hanfon ymlaen i'r Cyngor Cymuned. Yn y cyfarfod Trwyddedu mae ffioedd tacsi a gweithredwyr hurio preifat yn cynyddu 12%. Roedd hyn oherwydd na wnaed y cynnydd oherwydd Covid, a'r help yr oedd tacsis a gweithredwyr preifat yn ei roi i'r cyhoedd ar hyn o bryd. Does dim tacsi cofrestredig yn Nyffryn a Thalybont ar hyn o bryd. Rwyf wedi siarad â swyddogion i weld a fydd grantiau ar gael i sefydlu tacsi neu hurio preifat yn Nyffryn Ardudwy a Thalybont. Yn anffodus, bu farw dynes oedrannus yn Nhalybont yn dilyn tân yn ei chartref.

Mae aelodau Gwasanaeth Tân ac Achub Gogledd Cymru wedi bod o gwmpas y gymuned ers hynny i holi am ddiogelwch

749…………………………………………..Cadeirydd

tân a larymau, ac ati. Mae'n ymddangos bod y gwasanaeth bws yn mynd yn dda, heb unrhyw gwynion difrifol. Dim ond nodyn i'ch atgoffa bod y casgliad yn Swyddfa'r Post yn Nyffryn Ardudwy, a Tony's yn Nhalybont. Dim ond ar gyfer ardaloedd Gwynedd y mae Erthygl 4 y mae Gwynedd yn rheoli'r cynllunio. Mae Parc Cenedlethol Eryri yn mynd i wneud yr un peth ond heb ryddhau manylion. Mae goryrru ar yr A496 o ardal Harlech wedi cael ei fonitro pan oedd y cyflymder yn 30 m.y.a. Fe deithiodd 85% o'r cerbydau ar 33 m.y.a, mae'r priffyrdd yn disgwyl i'r ffigwr hwnnw leihau yn dilyn y gostyngiad i 20 m.y.a. Bydd marciau ffordd ar yr A496 i'r gogledd o Ddyffryn Ardudwy yn cael eu hailbeintio cyn gynted ag y bydd y tywydd yn caniatáu.

Rwyf ar gael ar 01341 242758. Ar hyn o bryd, rwy'n cael trafferth gyda fy nghyfeiriadau e-bost.

**10.8 CEISIADAU CYNLLUNIO**

**Newid defnydd o ardal fanwerthu wag o fewn rhan o’r llawr gwaelod (A1) i ddefnydd preswyl - Llwyn, Dyffryn Ardudwy (NP5/58/T247C)**

Cefnogi y cais hwn.

**Trosi un tŷ yn ddau fflat fforddiadwy ar wahân ar gyfer angen lleol - Cyn Gapel Siloh, Dyffryn Ardudwy (NP5/58/150D)**

Cefnogi y cais hwn.

**10.9 MATERION YN CODI**

**A Cynllun Cyllideb**

Adroddwyd bod £27,931.27 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £7,096.91 o wariant yn llai na oedd wedi cael ei glustnodi yn y gyllideb am y flwyddyn.

**B**  **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod y copiau papur o’r holiadur bellach wedi cael eu hanfon i Adnoddau ar gyfer Newid er mwyn i’r broses dadansoddi gychwyn.

**C**  **Neuadd Bentref**

Cafwyd wybod bod y cais cynllunio am yr fan extractor wedi cael ei ganiatau ag eu bod yn mynd i geisio am grantiau gan Mantell Gwynedd. Cafwyd wybod bod angen copi o’r Cofrestr Tir er mwyn gallu newid yr enwau a chytunodd y Cyng. Denise Stone chwilio i mewn i hyn. Hefyd ar ran yr ysgol gynradd gofynodd y Cyng. Sian Edwards a fyddai y Cyngor yn fodlon talu i’r ysgol gael cynnal eu parti calan gaeaf yn y neuadd eto eleni a cytunwyd i wneud hyn.

**D** **Datblygu Maes Parcio**

Adroddwyd bod y cais grant SPF wedi cael ei wneud a wedi ei anfon i Gyngor Gwynedd er y 14eg o Orffennaf ond bod ddim ateb wedi ei dderbyn eto. Datganwyd pryder bod amser hir wedi mynd ers rhoid y cais grant i mewn.

**E Archwilio’r lloches bws, mynwentydd a parciau chwarae**

Ddim i’w adrodd yrnglyn ar uchod ond cafwyd wybod gan y Cyng. William Hooban bod y cafan blodau wedi cael ei symud ag hefyd ei fod wedi trwsio drws yr hysbysfwrdd a diolchwyd iddo am wneud hyn. Hefyd adroddodd y Clerc ei bod wedi ymweld ar fynwent gyhoeddus ar ol y tywydd gwlyb sydd wedi bod rhag ofn bod difrod yna ond oedd pob dim yn edrych yn iawn.

**F Parc Chwarae**

Adroddwyd bod y cais grant SPF wedi cael ei wneud a wedi ei anfon i Gyngor Gwynedd er y 14eg o Orffennaf ond bod ddim ateb wedi ei dderbyn eto. Adroddodd y Clerc ei bod wedi derbyn llythyr gan Gyngor Gwynedd yn awgrymu bod y Cyngor yn gwneud cais grant am yr offer hyn i grant wirfoddol SPF Mantell Gwynedd ag ei bod wedi gwneud hyn ond heb gael ateb ganddynt eto.

750................................................Cadeirydd

**G Gwefan y Cyngor**

Cafwyd wybod bod eisiau anfon deunydd ar gyfer y wefan i’r Cyng. William Hooban ag hefyd bod angen trefnu hyfforddiant o sut i ddefnyddio y teledu er mwyn gallu cynnal pwyllgor hybrid os bydd angen..

**H**  **HAL**

Adroddodd y Cadeirydd ei fod wedi mynychu y cyfarfod gyda HAL ar yr 28ain o fis diwethaf a cafwyd wybod bod y caffi bellach ddim ond yn gwneud diodydd poeth ag oer, bod dim newid gyda to y wal ddringo ag y byddant yn cau y ganolfan am fis o’r 15ed o Ragfyr tan yr 16eg o Ionawr a bydd y cyfarfod nesa gyda’r Cynghorau Cymuned yn cael ei gynnal ar y 23ain o Dachwedd. Hefyd cafwyd wybod bod HAL yn anfon anfoneb allan am 3 mis ar y tro a bod un am fis Hydref tan Ragfyr wedi cael ei dderbyn ond cytunodd y Cyngor i barhau i dalu yn fisol iddynt. Adroddodd y Clerc ei bod wedi derbyn gwybodaeth ynglyn ar incwm a gwariant wedi cael ei dorri i lawr oedd wedi ei wneud a’i dderbyn yn mis Awst ag ‘roedd wedi anfon yr e-bost hwn ymlaen i bob Aelod. Adroddodd y Clerc bod cyfarfod arall yn cael ei gynnal yn y neuadd bentref, Llanbedr ar yr 11eg o’r mis hwn i drafod y ffordd ymlaen rhwng Cynghorau Cymuned yr ardal a HAL a cytunodd y Cadeirydd ar Cyng. Denise Stone fynychu y cyfarfod hwn.

**I Sul y Cofio**

Bydd yr uchod yn cael ei gynnal ar ddydd Sul y 12ed o Dachwedd am 3.00 o gloch ger y Gofeb. Adroddodd y Cadeirydd ei bod wedi cysylltu gyda PCSO Gill Duffy-Williams ag ei bod wedi cael gwybod y bydd yn cysylltu yn nol ar ran yr Heddlu. Mae hi wedi archebu 2 dorchen pabi coch a bydd un yn cael ei gosod ar y cyd rhwng yr ysgol gynradd ar ysgol feithrin a byddant yn dod i gynnal gwasanaeth eu hunain ger Y Gofeb ar ddydd Gwener yr 11eg. Mae Mr. Christian Bowater wedicytuno gofalu am y fflag, mae Ms Ceri Griffith wedi cytuno i ddod i ganu y corn, mae Mrs Mai Roberts wedi cytuno cymeryd y gwasanaeth yn absenoldeb Mrs Alma Griffiths a gobeithio bydd rhai o’r ATC yn gallu bod yn bresennol. Cytunodd y Cyng. Steffan Chambers fod yn ofal y sain ag hefyd mae Mr. Roy Gamblin wedi cytuno i fod yna.

**J Nadolig 2023**

Adroddodd y Cyng. Beth Bailey ei bod wedi cysylltu a Chyngor Gwynedd i ofyn am brisiau i osod goleuadau ar y lampau golau yn y ddau bentref. Cytunwyd i archebu 6 o’r goleuadau hyn. Adroddodd y Cyng. Nia Rees ei bod wedi bod yn eu gweld yn Huws Gray a bod nhw wedi datgan eu bod wedi archebu coeden yn barod ond bod nhw eisiau i’r Cyngor archebu y goleuadau i’w gosod ar y goeden hon. Gofynodd y Cyng. Jennifer Yuill a fyddai y Cyngor yn fodlon talu am logi y neuadd unwaith eto eleni ar gyfer cyngerdd Pwyllgor ’81 a cytunwyd i wneud hyn.

**10.10 GOHEBIAETH**

**A** **Parc Cenedlaethol Eryri**

Adroddodd y Clerc ei bod wedi derbyn llythyr gan yr uchod yn hysbysu y Cyngor eu bod wedi derbyn apel yn erbyn Rhybudd Gorfodaeth gan yr Awdurdod ynglyn a cais cynllunio Tir gyferbyn Tyn y Pant, Ffordd Panteinion, Dyffryn Ardudwy a bydd yr apel hyn yn cychwyn ar y 18ed o Fedi. Hefyd yn datgan y dylai unrhyw sylwadau ynglyn ar apel hyn gael eu anfon Penderfyniadau Cynllunio ac Amgylchedd Cymru (PEDW) erbyn yr 16eg o’r mis hwn. Adroddodd y Clerc ei bod wedi anfon yr e-bost hwn ymlaen at bob Aelod yn barod.

**B Parc Cenedlaethol Eryri**

Adroddodd y Clerc ei bod wedi derbyn llythyr gan yr uchod ynglyn a chais cynllunio Taltreuddyn Fawr, Dyffryn Ardudwy ag yn gofyn a fyddai y Cyngor yn fodlon tynnu eu sylw yn nol bod angen cytundeb 106 wedi ei roi ar y cais hwn. Adroddodd y Clerc ei bod wedi anfon yr e-bost hwn ymlaen at bob Aelod yn barod. Cytunwyd ar ol trafodaeth bod y Cyngor yn datgan eu bod yn aros gyda’r penderfyniad gwreiddiol a gafodd ei wneud ganddynt e.e. bod cytundeb 106 yn cael ei roi ar y cais hwn.

751…………………………………………….Cadeirydd

**C Cyngor Gwynedd – Adran Priffyrdd**

Wedi cael llythyr gan yr uchod yn hysbysu y Cyngor bydd Ffordd Glan y Mor, Talybont o bwynt ger ffordd mynedfa maes carafanau Islawffordd ar gau ar yr 8ed o Dachwedd oherwydd bod gwaith adfer polyn a gweithgareddau ceblau ar ran BT Openreach yn cael ei gario allan.

**D Cyngor Gwynedd – Adran Priffyrdd**

Wedi derbyn llythyr gan yr uchod yn hysbysu y Cyngor eu bod yn cario allan y gwaith o amnewid/atgyweirio cwlfat ag atgyweirio giat fochyn I gau ar llwybr cyhoeddus rhif 68 ag hefyd bydd y Tim Tacluso Ardal yma rhwng yr 16eg ar 20ed o’r mis hwn.

**10.11 ADRODDIAD Y TRYSORYDD**

Adroddodd y Trysorydd bod £24,407.37 yn y cyfrif rhedegol a £44,621.39 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £246.40 (cyflog) + £87.10 costau = £333.50

Evergreen - £400.00 - torri gwair y mynwentydd

Mr. Gary Martayn - £431.00 - torri gwair parciau chwarae, cae peldroed o gwmpas y meinciau

Tirwedd Landscapes - £120.00 - trin clymog japaniaidd

Cyllid a Thollad - £184.80 – treth ar gyflog y Clerc

Mr. Geraint Lewis - £310.00 - paratoi dogfen rhestr gwaith i Gontractwyr ar gyfer tender maes parcio.

**Ceisiadau am gymorth ariannol**

Ambiwlans Awyr Cymru - £500.00

Pwyllgor Neuadd Bentref - £3.000.00

Fe gafodd y taliadau uchod eu prosesu gan y Cadeirydd, y Cyng. Steffan Chambers a wnaeth y Cyng. John Ceri Evans gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

Adroddodd y Trysorydd bod yr Archwiliad Allanol am y flwyddyn ariannol 2021/22 a 2022/23 wedi ei gwblhau.

**Derbyniadau ers y cyfarfod diwethaf**

Ddim wedi ei dderbyn ers y cyfarfod diwethaf.

**Anfonebau wedi eu talu ers y cyfarfod diwethaf**

Catrin Soraya Williams – £156.60 – gwasanaeth cyfieithu

**10.12 UNRHYW FATER ARALL**

Datganwyd pryder am uchdwr y ty sydd yn cael ei adeiladu ar safle Ferndale ag hefyd y ffaith bod cerrig lleol ddim yn cael eu defnyddio ar y tu allan.

Datganwyd pryder bod y clwb peldroed methu cael grant i adeiladu ystafelloedd newid am eu bod ddim yn berchen y cae peldroed. Agenda mis nesa.

Datganwyd balchder bod clwb CFFI Ardudwy wedi ail gychwyn a dymunwyd pob llwyddiant iddynt.

**ARWYDDWYD................................................Cadeirydd**

**DYDDIAD........................................................................** 752